Locul ocupat de Paris Saint-Germain în finala UEFA Champions League este departe de a fi asigurat, însă fanii clubului au luat deja măsuri, conform dezvăluirilor făcute de RMC Sport. Aceștia pregătesc o sărbătoare pirotehnică, aparent chiar cu sprijinul clubului.
PSG se întoarce marți pe Parc des Princes pentru manșa secundă a semifinalei cu Borussia Dortmund. Returul începe cu un deficit de un gol pentru parisieni. Golul lui Niclas Füllkrug marcat săptămâna tecută pe Signal Iduna Park face până acum diferența dintre cele două formații.
PSG, însă, este încrezătoare, atât Luis Enrique, cât și Kylian Mbappé fiind fără echivoc în convingerea lor că Les Parisiens vor ajunge în a doua lor finală de Liga Campionilor, după ce au făcut-o în 2020, potrivit Mediafax.
Fanii lui PSG se pregătesc deja intens această eventualitate, potrivit unor informații făcute publice de RMC Sport. Un spectacol pirotehnic grandios, în urma căruia tribuna Auteuil va fi cu sigiranță închisă pentru un meci european al lui PSG din sezonul viitor, este planificat pentru intrarea jucătorilor pe teren marți seara.
De asemenea, este planificată o invazie a terenului, coordonată de ultrași, cu largul concurs al clubului, conform sursei citate.